CELEX: 62015TN0375
Language: fi
Date: 2015-07-10 00:00:00
Title: Asia T-375/15: Kanne 10.7.2015 – Germanwings v. komissio

12.10.2015   
            
            
               FI
            
            
               Euroopan unionin virallinen lehti
            
            
               C 337/19
            
         Kanne 10.7.2015 – Germanwings v. komissio
   (Asia T-375/15)
   (2015/C 337/21)
   Oikeudenkäyntikieli: saksa
   
      Asianosaiset
   
   
      Kantaja: Germanwings (Köln, Saksa) (edustaja: asianajaja A. Martin-Ehlers)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 1.10.2014 antaman päätöksen asiassa SA.27339 (2012/C) (ex 2011/NN) – Zweibrückenin lentoasema ja sitä käyttävät lentoyhtiöt seuraavilta osin
               
                           —
                        
                        
                           1 artiklan 2 kohta siltä osin kuin siinä mainitaan vuoden 2006 sopimus Germanwings GmbH:n kanssa ja
                        
                     
                           —
                        
                        
                           3 artiklan 3 kohdan 3 alakohta;
                        
                     
         
               —
            
            
               kumoamaan komission 11.5.2015 antaman päätöksen GESTDEM 2015/1288
            
         
               —
            
            
               velvoittamaan vastaajaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi ennen kaikkea seuraavaa.
   
               1)
            
            
               Tosiseikat on kuvattu virheellisesti ja epätäydellisesti
               Kantaja katsoo, että vastaaja on esittänyt tietyt tosiseikat virheellisesti, ristiriitaisesti tai epätäydellisesti.
            
         
               2)
            
            
               Perustelut ovat puutteelliset
               Tässä yhteydessä kantaja arvostelee vastaajaa erityisesti siitä, että infrastruktuuria koskevia kustannuksia, jotka komissio liittää vuonna 2006 kantajan ja Zweibrückenin lentoaseman pitäjän väliseen sopimukseen, ei ole eritelty.
            
         
               3)
            
            
               Ei takaisinmaksua kantajan vahingoksi
               Kantaja väittää, että vastaaja ei ole suorittanut omaa tutkimustaan kyseessä olevien infrastruktuuria koskevien kustannusten kohdentamisesta. Lisäksi se, että komissio kohdensi nämä kustannukset kantajan vuonna 2006 tekemään sopimukseen, ei ole sääntöjenmukaista, sillä se on ristiriidassa komission aiemman päätöskäytännön kanssa, ja komissio ei ole ottanut huomioon yleisesti tunnettuja tosiseikkoja. Tässä yhteydessä vedotaan toissijaisesti siihen, että kustannusten kohdentamisen olisi pitänyt olla huomattavasti alhaisempi.
            
         
               4)
            
            
               Komissio ei ole perustellut valtioon liittyvää näkökohtaa
               Kantaja väittää, että komissio ei ole perustellut sitä, minkä vuoksi käsillä on valtiontuki.
            
         
               5)
            
            
               Toissijaisesti: luottamuksensuoja
               Kantaja väittää lopuksi ensimmäiseen kanneperusteeseen viitaten toissijaisesti, että luottamuksensuojan periaate on esteenä väitetyn valtiontuen takaisinperimistä koskeville mahdollisille vaatimuksille.
               Kantaja toteaa toisen kanneperusteen osalta ennen kaikkea, että riidanalaisen päätöksen perustelut ovat puutteelliset ja että komissio on tulkinnut asetuksen (EY) N:o 1049/2001 (1) 4 artiklan 2 kohtaa virheellisesti.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).